ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ରୌପ୍ୟ ପଦକ ଜିତିଥିବା ପୁରୁଷ କକ୍ସଡ୍ ଏଇଟ୍ ଟିମକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଏସୀୟ କ୍ରୀଡ଼ା ୨୦୨୨ରେ ରୌପ୍ୟ ପଦକ ଜିତିଥିବା ମେନ୍ସ କକ୍ସଡ୍ ଏଇଟ୍ ଟିମକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇବା ସହିତ ଦଳର ସମନ୍ୱୟ, ବଳ ଏବଂ ଦୃଢ଼ତାର ସହ ଚମତ୍କାର ପ୍ରଦର୍ଶନକୁ ପ୍ରଶଂସା କରିଥିଲେ ଏବଂ ଭବିଷ୍ୟତରେ ସେମାନଙ୍କ ସମସ୍ତ ସଫଳତା କାମନା କରିଛନ୍ତି ।
ଏସୀୟ କ୍ରୀଡ଼ାରେ ରୋଇଂରେ ଏହା ଭାରତର ଦ୍ୱିତୀୟ ପଦକ ଥିଲା ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅକ୍ଟୋବର ୧୨ରେ ୨୮ତମ ଏନଏଚଆରସି ପ୍ରତିଷ୍ଠା ଦିବସରେ ଯୋଗ ଦେବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅକ୍ଟୋବର ୧୨, ୨୦୨୧ ପୂର୍ବାହ୍ନ ୧୧ଟାରେ ଭିଡିଓ କନଫରେନ୍ସିଂ ମାଧ୍ୟମରେ ଜାତୀୟ ମାନବାଧିକାର ଆୟୋଗ ର ୨୮ତମ ପ୍ରତିଷ୍ଠା ଦିବସରେ ଭାଗ ନେବେ । ଏହି ଅବସରରେ ସେ ସମ୍ବୋଧନ ମଧ୍ୟ ଦେବେ ।
କେନ୍ଦ୍ର ଗୃହ ମନ୍ତ୍ରୀ ଓ ଏନଏଚଆରସି ଅଧ୍ୟକ୍ଷ ମଧ୍ୟ ଏହି କାର୍ଯ୍ୟକ୍ରମରେ ଉପସ୍ଥିତ ରହିବେ ।
ଜାତୀୟ ମାନବାଧିକାର ଆୟୋଗ ସମ୍ପର୍କରେ
ମାନବାଧିକାର ସୁରକ୍ଷା ଅଧିନିୟମ, ୧୯୯୩ ଅନ୍ତର୍ଗତ ଅକ୍ଟୋବର ୧୨, ୧୯୯୩ରେ ମାନବାଧିକାର ସୁରକ୍ଷା ଓ ପ୍ରୋତ୍ସାହନ ପାଇଁ ଏନଏଚଆରସି ପ୍ରତିଷ୍ଠା ହୋଇଥିଲା । କୌଣସି ପ୍ରକାର ମାନବାଧିକାର ଉଲ୍ଲଙ୍ଘନ ହେଲେ ଆୟୋଗ ନିଜ ଆଡୁ ପଦକ୍ଷେପ ନେଇଥାନ୍ତି, ତଦନ୍ତ କରନ୍ତି ଓ ମାନବାଧିକାର ଉଲ୍ଲଙ୍ଘନ କ୍ଷେତ୍ରରେ ପୀଡିତଙ୍କୁ କ୍ଷତିପୂରଣ ପ୍ରଦାନ କରିବା ସହ ଦୋଷୀ ଅଧିକାରୀଙ୍କ ବିରୋଧରେ ଆଇନଗତ ଓ ଅନ୍ୟାନ୍ୟ ଦୃଷ୍ଟାନ୍ତମୂଳକ ପଦକ୍ଷେପ ଗ୍ରହଣ କରିଥାନ୍ତି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସଡବ୍ଲ୍ୟୁଏଏମଆଇଏଚ ପାଣ୍ଠିରେ ବେଙ୍ଗାଲୁରୁର ପ୍ରଥମ ପ୍ରକଳ୍ପରେ ନୂତନ ଘର ମାଲିକଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏସଡବ୍ଲ୍ୟୁଏଏମଆଇଏଚ ପାଣ୍ଠିରେ ବେଙ୍ଗାଲୁରୁରେ ପ୍ରଥମ ପ୍ରକଳ୍ପ ଅଧୀନ ନୂତନ ଘର ମାଲିକଙ୍କୁ ଅଭିନନ୍ଦନ ଜଣାଇଛନ୍ତି । ଏହି ପ୍ରକଳ୍ପରେ ୩,୦୦୦ରୁ ଅଧିକ ପରିବାର ସେମାନଙ୍କ ସ୍ୱପ୍ନର ଘର ପାଇପାରିଛନ୍ତି ।
ବେଙ୍ଗାଲୁରୁ ସାଉଥ ସାଂସଦ ଶ୍ରୀ ତେଜସ୍ୱୀ ସୂର୍ଯ୍ୟଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ଯେଉଁମାନେ ସେମାନଙ୍କ ଘର ପାଇଛନ୍ତି ସେମାନଙ୍କୁ ଅଭିନନ୍ଦନ ।’
SR
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
କେନ୍ଦ୍ର ଗୃହମନ୍ତ୍ରୀ ଶ୍ରୀ ଅମିତ ଶାହଙ୍କ ନିର୍ଦ୍ଦେଶାନୁଯାୟୀ ଦିଲ୍ଲୀର ସମସ୍ତ ହସ୍ପିଟାଲ କୋଭିଡ-19 ମୃତକଙ୍କ ଶେଷକୃତ୍ୟ ତ୍ୱରାନ୍ୱିତ କଲେ
ଜୁନ 14ରେ କେନ୍ଦ୍ର ଗୃହମନ୍ତ୍ରୀ ଶ୍ରୀ ଅମିତ ଶାହଙ୍କ ଅଧ୍ୟକ୍ଷତାରେ ଅନୁଷ୍ଠିତ ବୈଠକରେ ହୋଇଥିବା ନିଷ୍ପତ୍ତି ଏବଂ ନିର୍ଦ୍ଦେଶାନୁଯାୟୀ ଦିଲ୍ଲୀର ସମସ୍ତ ହସ୍ପିଟାଲ  ଆଜିଠାରୁ ଏହି ନିର୍ଦ୍ଦେଶକୁ ପାଳନ କରିଛନ୍ତି । ହସ୍ପିଟାଲର କର୍ମଚାରୀମାନେ କୋଭିଡ-19 ମୃତ ବ୍ୟକ୍ତିଙ୍କ ଶେଷକୃତ୍ୟ ସେମାନଙ୍କ ପରିବାର ଏବଂ ସମ୍ପର୍କୀୟଙ୍କ ସମ୍ମତି / ଉପସ୍ଥିତିରେ କରିଛନ୍ତି |
ଅବଶିଷ୍ଟ 36 କୋଭିଡ-19 ମୃତ ବ୍ୟକ୍ତିଙ୍କ ଶେଷକୃତ୍ୟ ଆସନ୍ତାକାଲି କରାଯିବ, କାରଣ ସେମାନଙ୍କର ନିକଟବର୍ତ୍ତୀ ବର୍ତ୍ତମାନ ଦିଲ୍ଲୀରେ ନାହାନ୍ତି ।
ଆଗକୁ ମୃତକଙ୍କ ଶେଷକୃତ୍ୟ ବିଳମ୍ବ ନ ହେବା ନେଇ ଗୃହ ମନ୍ତ୍ରଣାଳୟ ହସ୍ପିଟାଲଗୁଡ଼ିକୁ କଡା ନିର୍ଦ୍ଦେଶ ଦେଇଛନ୍ତି ।
କ୍ୟାବିନେଟ
ବାୟୁମଣ୍ଡଳର ଓଜୋନସ୍ତରରୁ ହାଇଡ୍ରୋ ଫ୍ଲରୋକାର୍ବନ ନିଷ୍କାସନ ସଂକ୍ରାନ୍ତ ମଣ୍ଟ୍ରିଲ ପ୍ରୋଟୋକଲର କିଗାଲୀ ସଂଶୋଧନ ଅନୁମୋଦନକୁ କେନ୍ଦ୍ର କ୍ୟାବିନେଟର ମଞ୍ଜୁରୀ
୨୦୨୩ ମସିହା ସୁଦ୍ଧା ସମସ୍ତ ଅଂଶୀଦାରମାନଙ୍କ ସହ ଆଲୋଚନା ପରେ ହାଇଡ୍ରୋପ୍ଲରୋକାର୍ବନ ଓଜୋନସ୍ତରରୁ ଦୂରୀକରଣ ନେଇ ଜାତୀୟ ମାର୍ଗଦର୍ଶିକା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ବାୟୁମଣ୍ଡଳର ଓଜୋନସ୍ତରରୁ ହାଇଡ୍ରୋଫ୍ଲୁରୋକାର୍ବନ ଦୂର କରିବା ନେଇ ମଣ୍ଟ୍ରିଲ ପ୍ରୋଟୋକଲ ଅନ୍ତର୍ଗତ କିଗାଲୀ ସଂଶୋଧନ ଅନୁମୋଦନକୁ ମଞ୍ଜୁରୀ ମିଳିଛି । ରାୱାଣ୍ଡାର କିଗାଲୀଠାରେ ଅକ୍ଟୋବର ୨୦୧୬ରେ ଅନୁଷ୍ଠିତ ୨୮ତମ ବୈଠକରେ ଏହି ସଂକଳ୍ପ ଗୃହୀତ ହୋଇଥିଲା ।
ସୁବିଧା- ହାଇଡ୍ରୋଫ୍ଲୁରୋସେଣ୍ଟ କାର୍ବନର ବିଲୋପ ଯୋଗୁଁ ଗ୍ରୀନହାଉସ ଗ୍ୟାସ ନିର୍ଗମନ ରୋକାଯିବା ସହ ଜଳବାୟୁ ପରିବର୍ତ୍ତନ ଜନିତ ସମସ୍ୟାରୁ ଲୋକଙ୍କୁ ମୁକ୍ତି ମିଳିବ ।
 ହାଇଡ୍ରୋଫ୍ଲୁରୋକାର୍ବନ ବ୍ୟବହାର ଓ ଛାଡୁଥିବା କାରଖାନାଗୁଡିକ ସହମତିରେ ହୋଇଥିବା ଚୁକ୍ତିଭିତ୍ତିରେ ଏହାକୁ ପର୍ଯ୍ୟାୟକ୍ରମେ ପରିତ୍ୟାଗ କରି, ଅଣ  ହାଇଡ୍ରୋଫ୍ଲୁରୋକାର୍ବନ ଓ କମ୍ ବୈଶ୍ୱିକ ଉତ୍ତପ୍ତୀକରଣ ବୈଷୟିକ ଜ୍ଞାନର ଉପଯୋଗ କରିବେ ।
ତ୍ୱରାନ୍ୱିତ ନିୟମ ଓ ଲକ୍ଷ୍ୟ-
 ୨୦୨୩ ମସିହା ସୁଦ୍ଧା ପ୍ରତ୍ୟେକ ଶିଳ୍ପସଂସ୍ଥା ସହ ଆଲୋଚନା ପରେ ଦେଶରୁ ହାଇଡ୍ରୋଫ୍ଲୁରୋକାର୍ବନ ନିର୍ଗମନ ହ୍ରାସ ପାଇଁ ପଦକ୍ଷେପ ନିଆହେବ ।
 ବର୍ତ୍ତମାନ ରହିଥିବା ନ୍ୟାୟିକ ବ୍ୟବସ୍ଥା ତଥା ଓଜୋନସ୍ତରରୁ ଏହାର ହ୍ରାସ ସଂକ୍ରାନ୍ତ ନିୟନ୍ତ୍ରଣ ନିୟମଗୁଡିକୁ ସଂଶୋଧନ କରି କିଗାଲୀ ସଂଶୋଧନ ଅନୁସାରେ ୨୦୨୪ ମସିହା ମଧ୍ୟଭାଗ ସୁଦ୍ଧା ହାଇଡ୍ରୋଫ୍ଲୁରୋକାର୍ବନ ନିର୍ଗମନ ହ୍ରାସ ଦିଗରେ ପଦକ୍ଷେପ ନିଆଯିବ ।
କର୍ମନିଯୁକ୍ତି ସମେତ ମୁଖ୍ୟ ପ୍ରଭାବ
 ହାଇଡ୍ରୋଫ୍ଲରୋକାର୍ବନ ହ୍ରାସ ଦ୍ୱାରା ଗ୍ରୀନହାଉସ ଗ୍ୟାସ ସହ ସମାନ ୧୦୫ ମିଲିୟନ ଟନ୍ ପର୍ଯ୍ୟନ୍ତ ଅଙ୍ଗାରକାମ୍ଳ ହ୍ରାସ ଯୋଗୁଁ ୨୧୦୦ ମସିହା ସୁଦ୍ଧା ୦.୫ ଡ୍ରିଗୀ ସେଲସିୟସ ପର୍ଯ୍ୟନ୍ତ ବୈଶ୍ୱିକ ତାପମାତ୍ରା ହ୍ରାସ ସାଙ୍ଗକୁ ଓଜୋନସ୍ତରକୁ ମଧ୍ୟ ସୁରକ୍ଷା ଦେବ ।
 କିଗାଲୀ ରାଜିନାମା ଅନୁସାରେ ଏଚଏଫସି ହ୍ରାସ ଓ କମ୍ ବୈଶ୍ୱିକ ଉତ୍ତପ୍ତିକରଣ ନିୟମ ମାନିବା ଯୋଗୁଁ ଅଙ୍ଗାରକାମ୍ଳ ନିର୍ଗମନ ହ୍ରାସ
 ଏଚଏଫସି ହ୍ରାସ କାର୍ଯ୍ୟକ୍ରମକୁ ତ୍ୱରାନ୍ୱିତ କରିବା ଦ୍ୱାରା ଭାରତ ସରକାର ଆର୍ଥିକ ଓ ସାମାଜିକ ଲକ୍ଷ୍ୟ ହାସଲ କରିବା ସହ ପରିବେଶ ସୁରକ୍ଷାରେ ମଧ୍ୟ ସହାୟକ ହେବ ।
 ଏଥିପାଇଁ ଘରୋଇ ଉପକରଣ ନିର୍ମାଣର ସମ୍ଭାବନା ଥିବାବେଳେ, ଅନେକ ଗତାନୁକୂଳିକ ବୈଷୟିକ ଜ୍ଞାନ ସମ୍ଭୁତ ଉପକରଣ ପାଇଁ ସହାୟକ ହେବ ।
ସବିଶେଷ ବୃତ୍ତାନ୍ତ-
 କିଗାଲୀ ସଂଶୋଧନ ଅନୁସାରେ ମଣ୍ଟ୍ରିଲ ପ୍ରୋଟୋକଲ ଅନ୍ତର୍ଭୁକ୍ତ ଦେଶଗୁଡିକ ଏଚଏଫସିର ବ୍ୟବହାର ଓ ଉତ୍ପାଦନ ହ୍ରାସ କରିବେ ।
 ହାଇଡ୍ରୋଫ୍ଲରୋକାର୍ବନ ଅଣ ଓଜୋନସ୍ତରରେ ଏଚଏଫସି ହ୍ରାସ କରିଥିବା ବିକଳ୍ପ ଭାବେ ବ୍ୟବହାର କରାଯାଉଥିଲା । ଏଚଏଫସି ଷ୍ଟଟୋସ୍ପେରିକ ଓଜୋନସ୍ତର ହ୍ରାସ କରିପାରୁ ନ ଥିଲେ ମଧ୍ୟ ଅଧିକ ଉତ୍ତପ୍ତିକରଣ ଯୋଗୁଁ ଜଳବାୟୁ ଉପରେ ପ୍ରତିକୂଳ ପ୍ରଭାବ ପକାଇଥାଏ ।
 ବାତାନୁକୂଳିତ କ୍ଷେତ୍ରରେ ଏଚଏଫସିର ମୁଖ୍ୟ ଭୂମିକା ଥିବା ଦୃଷ୍ଟିରୁ ମଣ୍ଟ୍ରିଲ ପ୍ରୋଟୋକୋଲ ରାଜିନାମାରେ ଅଂଶଗ୍ରହଣକାରୀ ଦେଶଗୁଡିକ ୨୦୪୦ ସୁଦ୍ଧା ଏହାର ପର୍ଯ୍ୟାୟକ୍ରମେ ହ୍ରାସ ପାଇ ରାଜି ହୋଇଥିଲେ ।
 ଭାରତ ଚାରିଟି ପର୍ଯ୍ୟାୟରେ ୨୦୪୭ ସୁଦ୍ଧା ଏହାର ହ୍ରାସ ପାଇଁ ଯୋଜନା କରିଛି ।
 ମଣ୍ଟ୍ରିଲ ପଟ୍ରୋକଲରେ ସାର୍ବଜନୀନ ସମର୍ଥନ ରହିଛି ।
୧. ବାୟୁମଣ୍ଡଳରେ ଓଜୋନସ୍ତର ସୁରକ୍ଷା ପାଇଁ ମଣ୍ଟ୍ରିଲ ପ୍ରଟୋକଲ ଏକ ଆନ୍ତର୍ଜାତିକ ପରିବେଶ ରାଜିନାମା ।
୨. ଭାରତ ଏହି ପ୍ରଟୋକଲରେ ୧୯ ଜୁନ ୧୯୯୨ରେ ସାମିଲ ହେଲା । ବର୍ତ୍ତମାନର କ୍ୟାବିନେଟ ଅନୁମୋଦନ ଦ୍ୱାରା କିଗାଲୀ ରାଜିନାମାକୁ ପୁଣି ସ୍ୱୀକୃତି ଦେଇଛି ।
୩. ମଣ୍ଟ୍ରିଲ ପ୍ରୋଟୋକୋଲ ସୂଚୀ ଅନୁସାରେ ଭାରତ ସଫଳତାର ସହ ଏହାର ଲକ୍ଷ୍ୟ ପୂରଣ କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହିମାଚଳ ପ୍ରଦେଶର କୁଲ୍ଲୁ ଠାରେ ପର୍ଯ୍ୟଟକ ବସ ଘାଟିରୁ ଖସିପଡିବା ଯୋଗୁଁ ହୋଇଥିବା ମୃତ୍ୟୁରେ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହିମାଚଳ ପ୍ରଦେଶର କୁଲ୍ଲୁ ଠାରେ ପର୍ଯ୍ୟଟକ ବସ ଘାଟିରୁ ଖସିପଡିବା ଯୋଗୁଁ ହୋଇଥିବା ମୃତ୍ୟୁ ଘଟଣାରେ ଗଭୀର ଶୋକ ବ୍ୟକ୍ତ କରିଛନ୍ତି । ଆହତମାନଙ୍କୁ ଯଥାସମ୍ଭବ ସହାୟତା ପ୍ରଦାନ କରାଯାଉଛି ବୋଲି ଶ୍ରୀ ମୋଦୀ କହିବା ସହିତ ଆହତମାନଙ୍କ ଦ୍ରୁତ ଆରୋଗ୍ୟ କାମନା ମଧ୍ୟ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ହିମାଚଳ ପ୍ରଦେଶର କୁଲ୍ଲୁ ଠାରେ ପର୍ଯ୍ୟଟକ ବସ ଘାଟିରୁ ଖସିପଡିବା ଘଟଣା ବେଶ ଦୁଃଖଦାୟକ । ଏହି ଦୁର୍ଘଟଣାରେ ନିଜ ପ୍ରିୟଜନଙ୍କୁ ହରାଇଥିବା ପରିବାରଗୁଡିକୁ ଗଭୀର ସମବେଦନା ଜଣାଉଛି । ଆହତମାନଙ୍କୁ ଯଥାସମ୍ଭବ ସହାୟତା ପ୍ରଦାନ କରାଯାଉଛି । ସେମାନଙ୍କ ଦ୍ରୁତ ଆରୋଗ୍ୟ କାମନା କରୁଛି: PM”
SR
(
ଜାହାଜ ଚଳାଚଳ ମନ୍ତ୍ରଣାଳୟ
ଲକଡାଉନ କାଳରେ ଜାହାଜ ଚଳାଚଳକୁ ସୁଗମ କରିବା ପାଇଁ ପ୍ରୟାସ ଜାରି
ପ୍ରମୁଖ ବନ୍ଦର ସମୂହର ସାମଗ୍ରୀ ବୋଝେଇ, ଖଲାସ ପରିମାଣ 0.82% ବୃଦ୍ଧି , 46 ହଜାର ଯାତ୍ରୀ/ କ୍ରିଭଟ ଥର୍ମାଲ ସ୍କାନିଂ
କରୋନା ସଂକ୍ରମଣ ଜନିତ ଅସାଧାରଣ ପରିସ୍ଥିତିରେ ଯାତ୍ରୀ ଓ ମାଲ ପରିବହନକୁ ସୁଗମ କରିବା ସହ ବନ୍ଦରଗୁଡିକର କାର୍ଯ୍ୟ ସ୍ୱାଭାବିକ ଭାବେ ଜାରି ରଖିବା ପାଇଁ କେନ୍ଦ୍ର ଜାହାଜ ଚଳାଚଳ ମନ୍ତ୍ରଣାଳୟ ପକ୍ଷରୁ ତତ୍ପରତାର ସହ କାର୍ଯ୍ୟ ଚାଲିଛି । ଏହାଛଡା କରୋନା ମୁକାବିଲା ସଂକ୍ରାନ୍ତ ବିଭିନ୍ନ କାର୍ଯ୍ୟ ପାଇଁ ମନ୍ତ୍ରଣାଳୟ ମତାମତ ସାହାଯ୍ୟ ସହଯୋଗ ଜାରି ରଖିଛି । ଚଳିତବର୍ଷ ମାର୍ଚ୍ଚରୁ ଏପ୍ରିଲ ମଧ୍ୟରେ ଦେଶର ବୃହତ ବନ୍ଦର  ଗୁଡିକ ଦ୍ୱାରା ମୋଟ 704.63 ନିୟୁତ ଟନ ମାଲ ବୋଝେଇ ଓ ଖଲାସ କରାଯାଇଛି । ଗତ ବର୍ଷ ଏହି ସମୟରେ ଏହି କାରବାର ଥିଲା 699.10 ନିୟୁତ ଟନ । ଏହା ଫଳରେ ଏ କ୍ଷେତ୍ରରେ 0.82% ଅଭିବୃଦ୍ଧି ହାସଲ କରାଯାଇଛି ।
ମାର୍ଚ୍ଚ 2020ରେ ମୋଟ ସାମଗ୍ରୀ ପରିବହନ ପରିମାଣ ଥିଲା 61,120 ଟନ । ଏହା ଗତ ଫେବୃୟାରୀରେ ହୋଇଥିବା ମୋଟ ଟ୍ରାଫିକ ପରିମାଣଠାରୁ ଅଧିକ । ଫେବୃୟାରୀରେ ଏହି ପରିମାଣଥିଲା 57,233 ଟନ । ତେବେ ଏହା ଗତ ବର୍ଷ ମାର୍ଚ୍ଚ ତୁଳନାରେ 5.25% କମ୍ । 2019-20ରେ ଦେଶର ପ୍ରମୁଖ ବନ୍ଦର ଗୁଡିକରେ 20,837ଟି ଜାହାଜର ବୋଝେଇ ଖଲାସ କାର୍ଯ୍ୟ ସମ୍ପନ୍ନ କରାଯାଇଥିବା ବେଳେ 2018-19 ବର୍ଷରେ ଏହି ସଂଖ୍ୟା ଥିଲା 20,853 । ଗତ ବର୍ଷ ତୁଳନାରେ ଭେସେଲ ଟ୍ରାଫିକ 0.08% କମିଛି ।
କୋଭିଡ-19ର ମୁକାବିଲା କ୍ଷେତ୍ରରେ ମନ୍ତ୍ରଣାଳୟ ମଧ୍ୟ ତାହାର ଦାୟିତ୍ୱ ନିର୍ବାହ କରିଆସୁଛି । 2020 ଜାନୁୟାରୀ 27 ଠାରୁ ଏପ୍ରିଲ 4 ତାରିଖ ମଧ୍ୟରେ ବନ୍ଦର ଗୁଡିକରେ ଥର୍ମାଲ ସ୍କାନର ଲଗାଯାଇ 39,225 ଜଣଙ୍କ ସ୍କାନିଂ କରାଯାଇଛି । କରୋନା ସଂକ୍ରମଣ ଭଳି ବିଶେଷ ପରିସ୍ଥିତିରେ ବନ୍ଦର ବ୍ୟବହାରକାରୀ, ବ୍ୟବସାୟୀ, ଜାହାଜ ଚଳାଚଳକାରୀ କମ୍ପାନୀ, ଲାଇସେନ୍ସଧାରୀ ଓ ଅନ୍ୟ ସମସ୍ତ ସଂପୃକ୍ତ ପକ୍ଷଙ୍କ ଠାରୁ ଲୋଡ୍, ଅନଲୋଡ, ବର୍ଥିଂ, ସାମଗ୍ରୀ ଅପସରଣ ଓ ଅନ୍ୟାନ୍ୟ କାର୍ଯ୍ୟରେ କୌଣସି ବିଳମ୍ବ ଘଟିଲେ ଜରିମନା ଆଦାୟ ନ କରିବାକୁ ମନ୍ତ୍ରଣାଳୟ ନିର୍ଦ୍ଦେଶାନାମା ଜାରି କରିଛି । ଏହାଛଡା ଡିମରେଜ ଓ ଗ୍ରାଉଣ୍ଡା ରେଣ୍ଟ ଆଦିକୁ ମଧ୍ୟ ସହାୟକ ଭାବେ ସ୍ଥାପିତ ରଖାଯାଇଛି । ସେହିଭଳି ବିଭିନ୍ନ ବୃହତ ବନ୍ଦରରେ ପିପିପି ମୋଡରେ କାର୍ଯ୍ୟକାରୀ ହେଉଥିବା ବିଭିନ୍ନ ପ୍ରକଳ୍ପର ନିର୍ମାଣ କାର୍ଯ୍ୟ ଶ୍ରମିକ ଅଭାବ ତଥା ଲକଡାଉନ ଯୋଗୁଁ ପ୍ରଭାବିତ ହୋଇଥିବାରୁ ଏସବୁର ମିଆଦ ବୃଦ୍ଧି କରାଯାଇଛି ।
ବିଭିନ୍ନ ପ୍ରକଳ୍ପର ସ୍ଥିତିକୁ ଅନୁଧ୍ୟାନକରି ସଂପୃକ୍ତ ବୃହତ ବନ୍ଦର କର୍ତ୍ତୃପକ୍ଷ ଏ ସଂପର୍କରେ ନିଷ୍ପତ୍ତି ନେବାକୁ ଅଧିକୃତ ହୋଇଛନ୍ତି ।
ହସପିଟାଲ ପ୍ରସ୍ତୁତି :- କୋଭିଡ-19କୁ ଦୃଷ୍ଟିରେ ରଖି ସବୁ ପ୍ରମୁଖ ବନ୍ଦର ହସ୍ପିଟାଲରେ ଡାକ୍ତର ଓ ଚିକିତ୍ସା କର୍ମୀଙ୍କୁ ବ୍ୟକ୍ତିଗତ ନିରାପତ୍ତା ପୋଷାକ ଓ ଉପକରଣ ଯୋଗଇ ଦିଆଯାଇଛି । ଅତିରିକ୍ତ ଚିକିତ୍ସା ଆବଶ୍ୟକତା ପୂରଣ କରିବାକୁ ଅଧିକ ଡାକ୍ତର ଓ କର୍ମଚାରୀ ଯୋଗାଣ ସହିତ କରୋନା ରୋଗୀଙ୍କ ଚିକିତ୍ସା ପାଇଁ ସ୍ୱତନ୍ତ୍ର ବ୍ୟବସ୍ଥା କରାଯାଇଛି ।
ଏହାଛଡା ଜାହାଜଚଳାଚଳ ମନ୍ତ୍ରଣାଳୟ ଅଧୀନରେ ଥିବା ସବୁ ବନ୍ଦର ଓ ରାଷ୍ଟ୍ରାୟତ୍ତ ଉଦ୍ୟୋଗ ସମୂହ ସିଏସଆର ପାଣ୍ଠିରୁ 52 କୋଟି ଟଙ୍କା ପିଏମ୍-କେଆର୍ସ ପାଣ୍ଠିକୁ ପ୍ରଦାନ ଦେଇଛନ୍ତି । ଏହାବ୍ୟତୀତ କର୍ମଚାରୀମାନେ ସେମାନଙ୍କ ବେତନରୁ ସାତକୋଟି ଟଙ୍କା ପିଏମ୍-କେଆର୍ସକୁ ଦାନ କରିଛନ୍ତି ।
ସର୍ବୋପରି କୋଭିଡ-19 ସଂକ୍ରମଣ କାଳରେ ବନ୍ଦରଗୁଡିକରେ ଅନେକ ସ୍କ୍ରିନିଂ ସୁରକ୍ଷା ବ୍ୟବସ୍ଥାକୁ ନିଶ୍ଚିତ କରାଯାଇଛି । ବିନା ଅନୁମତି ଓ ଡାକ୍ତରୀ ସାର୍ଟି ଫିକେଟ ବିନା ବନ୍ଦର ମଧ୍ୟକୁ କାହାରିକୁ ପ୍ରବେଶ ପ୍ରସ୍ଥାନ ସୁବିଧା ଦିଆଯାଉ ନାହିଁ । ସାମାଜିକ ଦୂରତ୍ୱ ରକ୍ଷା ଓ ବ୍ୟକ୍ତିଗତ ତଥା ସାମୁହିକ ସ୍ୱାସ୍ଥ୍ୟ ନୀତି ମାନିବାକୁ ସବୁ ବନ୍ଦରରେ ବାଧ୍ୟତାମୂଳକ କରାଯାଇଛି । କୌଣସି ଜାହାଜରେ ଯଦି କେହି ସନ୍ଦିଗ୍ଧ ବା ଆକ୍ରାନ୍ତ ଥାଆନ୍ତି, ରାଜ୍ୟ ସରକାରଙ୍କ ସ୍ୱାସ୍ଥ୍ୟ ବିଭାଗ ସହ ଯୋଗସୂତ୍ର ସ୍ଥାପନ କରି ଜାହାଜ ଓ ଏହାର ଯାତ୍ରୀଙ୍କ କ୍ଵାରେଣ୍ଟାଇନ ଏବଂ ଚିକତ୍ସା ବ୍ୟବସ୍ଥା କରିବାକୁ ମନ୍ତ୍ରଣାଳୟ ନିର୍ଦ୍ଦେଶନାମା ଜାରି କରିଛନ୍ତି ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ସ୍ବାମୀ ବିବେକାନନ୍ଦ ଭେଦଭାବମୁକ୍ତ ଏବଂ ଆତ୍ମନିର୍ଭର ଭାରତର ସ୍ବପ୍ନ ଦେଖିଥିଲେ
ଜାତୀୟ ଯୁବ ଦିବସ ଅବସରରେ ଆରଓବି ଓ ପିଆଇବି ଭୁବନେଶ୍ବର, ମିଳିତ ଭାବରେ ସ୍ବାମୀ ବିବେକାନନ୍ଦଙ୍କ ସ୍ବପ୍ନର ଭାରତ ସମ୍ପର୍କିତ ଏକ ୱେବିନାରର ଆୟୋଜନ କରିଛନ୍ତି
ସ୍ବାମୀ ବିବେକାନନ୍ଦ ସର୍ବଦା ଏକ ଭେଦଭାବମୁକ୍ତ ଭାରତର ସ୍ବପ୍ନ ଦେଖିଥିଲେ। ଭାରତ ଯାହାକି ଆତ୍ମନିର୍ଭର ହୋଇଥିବ, ଭାରତ ଯେଉଁଠାରେ ମହିଳାମାନେ ସଶକ୍ତ ହୋଇଥିବେ। ‘‘ସ୍ବାମୀ ବିବେକାନନ୍ଦଙ୍କ ସ୍ବପ୍ନର ଭାରତ’’ ସମ୍ପର୍କିତ ୱେବିନାରରେ ବିଶେଷଜ୍ଞମାନେ ଏହି ମତ ପ୍ରକାଶ କରିଛନ୍ତି। ଏହି ୱେବିନାରକୁ ଜାତୀୟ ଯୁବ ଦିବସ ଅବସରରେ ଯୁଗ୍ମ ଭାବରେ ରିଜିଓନାଲ୍ ଆଉଟରିଚ୍ ବ୍ୟୁରୋ  ଓ ପ୍ରେସ୍ ଇନ୍ଫରମେସନ ବ୍ୟୁରୋ , ଭୁବନେଶ୍ବର ଦ୍ବାରା ଆୟୋଜନ କରାଯାଇଛି।
ଅନଲାଇନ୍ ଆଲୋଚନାକୁ ଆରମ୍ଭ କରି ଆରଓବି ଭୁବନେଶ୍ବରର ଅତିରିକ୍ତ ମହାନିର୍ଦ୍ଦେଶକ ଶ୍ରୀ ଅଖିଳ କୁମାର ମିଶ୍ର କହିଛନ୍ତି ଯେ ଯଦି ଆମେ ସ୍ବାମୀ ବିବେକାନନ୍ଦଙ୍କ ସ୍ବପ୍ନର ଭାରତ ପ୍ରସ୍ତୁତ କରିବାକୁ ଚାହୁଁ ତେବେ ଆମକୁ ଆମର ଆତ୍ମାର ସ୍ବରକୁ ଶୁଣିବାକୁ ହେବ, ଏହା ଉପରେ ବିଶ୍ବାସ ରଖିବାକୁ ହେବ, ବାହ୍ୟ ଚାକଚକ୍ୟରେ ନିଜକୁ ବିଚଳିତ ନକରି ସର୍ବଦା ଆମର ଲକ୍ଷ୍ୟ ପଥରେ ଅଗ୍ରସର ହେବାକୁ ହେବ।
ଏହି ଅବସରରେ ପିଏମ୍ ୟୁବା ମେଣ୍ଟରସିପ୍ ପୁରସ୍କାର ବିଜେତା ଶ୍ରୀ ଦିଲେଶ୍ବର ରଣା କହିଛନ୍ତି ଯେ ସ୍ୱାମୀଜୀ ସର୍ବଦା ଯୁବକ ମାନଙ୍କର ଚରିତ୍ରର ବିକାଶ ଉପରେ ଗୁରୁତ୍ବ ପ୍ରଦାନ କରୁଥିଲେ। ‘‘ସେ ଏପରି ଏକ ଭାରତର ପରିକଳ୍ପନା କରୁଥିଲେ ଯେଉଁଠାରେ ସଭିଏଁ ସମାନ ସୁବିଧା ହାସଲ କରିବେ ଓ କୌଣସି ଭେଦଭାବ ନଥିବ। ସେ ଦେଶର ମହିଳା ଓ ଯୁବକମାନଙ୍କର ସଶକ୍ତିକରଣ ଉପରେ ଧ୍ୟାନ ପ୍ରଦାନ କରିଥିଲେ। ସ୍ବାମୀ ବିବେକାନନ୍ଦ ଏକ ଆତ୍ମନିର୍ଭର ଭାରତର ପରିକଳ୍ପନା କରିଥିଲେ ଓ ଭାରତ ବର୍ତ୍ତମାନ ଏହି ଦିଗରେ ଅଗ୍ରସର ହେଉଛି’’ ବୋଲି ଶ୍ରୀଯୁକ୍ତ ରଣା କହିଛନ୍ତି।
ଏହି ଆଲୋଚନାରେ ଅଂଶଗ୍ରହଣ କରି ଯୁବ କବି ଶ୍ରୀ ପ୍ରଶାନ୍ତ ଦାସ କହିଛନ୍ତି ଯେ ବିବେକାନନ୍ଦଙ୍କ ଶିକ୍ଷା ମାନବତା ଓ ଆଧ୍ୟାତ୍ମିକତା ଉପରେ ପର୍ଯ୍ୟବେସିତ। ‘‘ଯଦି କେହି ଭାରତ, ଏହାର ଇତିହାସ, ଭୁଗୋଳ, ସଂସ୍କୃତି ଓ ଐତିହ୍ୟ ବିଷୟରେ ଜାଣିବାକୁ ଚାହେଁ ତେବେ ସେ ସ୍ବାମୀ ବିବେକାନନ୍ଦଙ୍କୁ ବୁଝିବା ସହିତ ତାଙ୍କର ପୁସ୍ତକ ପଢ଼ିବା ଉଚିତ୍। ସେ ଏକ ସ୍ବର୍ଣ୍ଣିମ ଓ ସମୃଦ୍ଧ ଭାରତର ସ୍ବପ୍ନ ଦେଖିଥିଲେ’’ ବୋଲି କହିଛନ୍ତି ଶ୍ରୀ ଦାସ।
ଶ୍ରୀ ସିପୁନୁ ଜେନା, ଜଣେ ପ୍ରତିଭାବାନ ଲେଖକ ଆଜିର ଯୁବ ପୀଢ଼ି ସମ୍ମୁଖୀନ ହେଉଥିବା ସମସ୍ୟା ବିଷୟରେ ଆଲୋଚନା କରିଥିଲେ। ଏହାର ସମାଧାନ ପାଇଁ ସେ ସ୍ବାମୀ ବିବେକାନନ୍ଦଙ୍କର ଚିନ୍ତାଧାରାକୁ ଉଲ୍ଲେଖ କରିଛନ୍ତି। ‘‘ଆଜିର ଯୁବ ପୀଢ଼ି ଅନେକ ଭାଗରେ ବିଭକ୍ତ ହୋଇଛନ୍ତି ଓ ସେମାନଙ୍କର ଭିନ୍ନ ଭିନ୍ନ ଚିନ୍ତାଧାରା ରହିଛି। ସ୍ବାମୀ ବିବେକାନନ୍ଦଙ୍କର ସ୍ବପ୍ନର ଭାରତ ସୃଷ୍ଟି କରିବାକୁ ହେଲେ ସେମାନଙ୍କୁ ଏକତ୍ରିତ କରିବାକୁ ହେବ’’ ବୋଲି ଶ୍ରୀ ଜେନା କହିଛନ୍ତି।
ଏହି ୱେବିନାରରେ ସୂଚନା ଓ ପ୍ରସାରଣ ମନ୍ତ୍ରଣାଳୟର ସମସ୍ତ ମିଡିଆ ୟୁନିଟର କର୍ମଚାରୀମାନେ ତଥା ଛାତ୍ର, ଲେଖକ ଓ ସାମ୍ବାଦିକ ମାନେ ଅଂଶଗ୍ରହଣ କରିଥିଲେ।
ଆରଓବି ଭୁବନେଶ୍ବରର ଅଧିକାରୀମାନେ ସ୍ବାମୀ ବିବେକାନନ୍ଦଙ୍କୁ ପୁଷ୍ପମାଲ୍ୟ ଅର୍ପଣ କରି ଜାତୀୟ ଯୁବ ଦିବସ ପାଳନ କରିଛନ୍ତି ।
BS
(Visitor Counter : 84
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସହିଦ ଦିବସର ଅବସରରେ ଶହୀଦମାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ସହିଦ ଦିବସ ଅବସରରେ ଭଗତ ସିଂହ, ସୁଖଦେବ ଏବଂ ରାଜଗୁରୁଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଶହୀଦ ଦିବସରେ ଭାରତ ମାତାର ଅମର ସନ୍ତାନ ବୀର ଭଗତ ସିଂହ, ସୁଖଦେବ ଏବଂ ରାଜଗୁରୁଙ୍କୁ କୋଟି କୋଟି ପ୍ରଣାମ । ମାତୃଭୂମି ପାଇଁ ସେମାନଙ୍କର କାର୍ଯ୍ୟ ସର୍ବଦା ଦେଶବାସୀଙ୍କୁ ପ୍ରେରଣା ଯୋଗାଇବ । ଜୟ ହିନ୍ଦ!”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତାମିଲନାଡୁ ମୁଖ୍ୟମନ୍ତ୍ରୀ ରୂପେ ଶପଥ ଗ୍ରହଣ କରିଥିବାରୁ ଶ୍ରୀ ଏମ କେ ଷ୍ଟାଲିନଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ଶ୍ରୀ ଏମ କେ ଷ୍ଟାଲିନ ତାମିଲନାଡୁର ମୁଖ୍ୟମନ୍ତ୍ରୀ ଭାବେ ଶପଥ ଗ୍ରହଣ କରିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି:
“ତାମିଲନାଡୁ ମୁଖ୍ୟମନ୍ତ୍ରୀ ଭାବେ ଶପଥ ଗ୍ରହଣ କରିଥିବାରୁ ଥିରୁ@ଏମକେଷ୍ଟାଲିନଙ୍କୁ ଅଭିନନ୍ଦନ” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏପ୍ରିଲ ୧ ତାରିଖରେ ଭୋପାଳ ଗସ୍ତ କରିବେ ପ୍ରଧାନମନ୍ତ୍ରୀ
ମିଳିତ କମାଣ୍ଡର ସମ୍ମିଳନୀ -୨୦୨୩ ରେ ଯୋଗଦେବେ ପ୍ରଧାନମନ୍ତ୍ରୀ
ଭୋପାଳ ଏବଂ ନୂଆଦିଲ୍ଲୀ ମଧ୍ୟରେ ବନ୍ଦେ ଭାରତ ଏକ୍ସପ୍ରେସକୁ ପତାକା ଦେଖାଇ ଶୁଭାରମ୍ଭ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧ ଏପ୍ରିଲ, ୨୦୨୩ ରେ ଭୋପାଳ ଗସ୍ତରେ ଯିବେ । ପୂର୍ବାହ୍ନ ପ୍ରାୟ ୧୦ ଟା ସମୟରେ ଭୋପାଳର କୁଶାଭୁ ଥାକରେ ହଲରେ ପ୍ରଧାନମନ୍ତ୍ରୀ ମିଳିତ କମାଣ୍ଡର ସମ୍ମିଳନୀ -୨୦୨୩ ରେ ଯୋଗଦେବେ । ଏହା ପରେ ଅପରାହ୍ନ ପ୍ରାୟ ୩.୧୫ ସମୟରେ ପ୍ରଧାନମନ୍ତ୍ରୀ ଭୋପାଳ ଏବଂ ନୂଆଦିଲ୍ଲୀ ମଧ୍ୟରେ ବନ୍ଦେ ଭାରତ ଏକ୍ସପ୍ରେସ ଟ୍ରେନ ଚଳାଚଳକୁ ଭୋପାଳର ରାଣୀ କମଳାପତି ରେଳ ଷ୍ଟେସନରେ ପତାକା ଦେଖାଇ ଶୁଭାରମ୍ଭ କରିବେ ।
ମିଳିତ କମାଣ୍ଡର ସମ୍ମିଳନୀ -୨୦୨୩
ମିଲିଟାରୀ କମାଣ୍ଡରମାନଙ୍କର ତିନି ଦିନିଆ ସମ୍ମିଳନୀ ୩୦ ମାର୍ଚ୍ଚରୁ ୧ ଏପ୍ରିଲ ୨୦୨୩ ପର୍ଯ୍ୟନ୍ତ " ପ୍ରସ୍ତୁତ, ପୁନରୁତ୍ଥାନ, ପ୍ରାସଙ୍ଗିକ” ବିଷୟବସ୍ତୁ ଉପରେ ଅନୁଷ୍ଠିତ ହେବ । ସମ୍ମିଳନୀ ସମୟରେ ସଶସ୍ତ୍ର ବାହିନୀର ମିଳିତତା ଏବଂ ମଞ୍ଚସ୍ଥତା ସମେତ ଜାତୀୟ ନିରାପତ୍ତା ସମ୍ବନ୍ଧୀୟ ବିଭିନ୍ନ ପ୍ରସଙ୍ଗ ଉପରେ ବିଚାର ଆଲୋଚନା କରାଯିବ । ସଶସ୍ତ୍ର ବାହିନୀର ପ୍ରସ୍ତୁତି ଏବଂ "ଆତ୍ମନିର୍ଭରତା” ହାସଲ ଦିଗରେ ପ୍ରତିରକ୍ଷା ଇକୋସିଷ୍ଟମରେ ଅଗ୍ରଗତିର ମଧ୍ୟ ସମୀକ୍ଷା କରାଯିବ ।
ଏହି ସମ୍ମିଳନୀରେ ତିନି ସଶସ୍ତ୍ର ବାହିନୀର କମାଣ୍ଡର ଏବଂ ପ୍ରତିରକ୍ଷା ମନ୍ତ୍ରଣାଳୟର ବରିଷ୍ଠ ଅଧିକାରୀମାନେ ଅଂଶଗ୍ରହଣ କରିବେ । ସ୍ଥଳସେନା, ନୌସେନା ଏବଂ ବାୟୁସେନାର ସୈନିକ, ନାବିକ ଏବଂ ବାୟୁସୈନିକଙ୍କ ସହିତ ଅନ୍ତର୍ଭୁକ୍ତ ଏବଂ ଅନୌପଚାରିକ ଆଲୋଚନା ମଧ୍ୟ ଅନୁଷ୍ଠିତ ହେବ ।
ବନ୍ଦେ ଭାରତ ଏକ୍ସପ୍ରେସ
ବନ୍ଦେ ଭାରତ ଏକ୍ସପ୍ରେସ ଦେଶରେ ଯାତ୍ରୀ ଯାତ୍ରା ଅଭିଜ୍ଞତାକୁ ନୂତନ ପରିଚୟ ପ୍ରଦାନ କରିଛି । ଭୋପାଳର ରାଣୀ କମଲଳାପତି ରେଳ ଷ୍ଟେସନ ଏବଂ ନୂଆଦିଲ୍ଲୀ ରେଳ ଷ୍ଟେସନ ମଧ୍ୟରେ ଆରମ୍ଭ ହେଉଥିବା ଏହି ନୂତନ ଟ୍ରେନ୍ ଦେଶର ଏକାଦଶ ବନ୍ଦେ ଭାରତ ଟ୍ରେନ୍ ହେବ । ସ୍ୱଦେଶୀ ଡିଜାଇନରେ ପ୍ରସ୍ତୁତ ହୋଇଥିବା ବନ୍ଦେ ଭାରତ ଏକ୍ସପ୍ରେସ ବିଶ୍ୱସ୍ତରୀୟ ଅତ୍ୟାଧୁନିକ ଯାତ୍ରୀ ସୁବିଧା ସହିତ ସଜ୍ଜିତ । ଏହା ରେଳ ବ୍ୟବହାରକାରୀଙ୍କୁ ଦ୍ରୁତ, ଆରାମଦାୟକ ଏବଂ ସୁବିଧାଜନକ ଭ୍ରମଣ ଅଭିଜ୍ଞତା ପ୍ରଦାନ କରିବ, ପର୍ଯ୍ୟଟନକୁ ବୃଦ୍ଧି କରିବ ଏବଂ ଏହି ଅଞ୍ଚଳରେ ଅର୍ଥନୈତିକ ଅଭିବୃଦ୍ଧିକୁ ପ୍ରୋତ୍ସାହିତ କରିବ ।
HS
(
କ୍ୟାବିନେଟ
ଭାରତ ଏବଂ ପର୍ତ୍ତୁଗାଲ ମଧ୍ୟରେ ପର୍ତ୍ତୁଗୀଜ୍ ରିପବ୍ଲିକରେ କାର୍ଯ୍ୟ କରିବାକୁ ଭାରତୀୟ ନାଗରିକ ନିଯୁକ୍ତି ସଂକ୍ରାନ୍ତୀୟ ଚୁକ୍ତିନାମାକୁ କ୍ୟାବିନେଟ୍ ଅନୁମୋଦନ କରିଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଭାରତ ସରକାର ଏବଂ ପର୍ତ୍ତୁଗାଲ ସରକାରଙ୍କ ମଧ୍ୟରେ ପର୍ତ୍ତୁଗାଲ ରିପବ୍ଲିକରେ କାର୍ଯ୍ୟ କରିବା ପାଇଁ ଭାରତୀୟ ନାଗରିକ ନିଯୁକ୍ତି ବୁଝାମଣାପତ୍ର ସ୍ୱାକ୍ଷର କରିବାକୁ ଅନୁମୋଦନ କରିଛନ୍ତି ।
ବିବରଣୀ:
ବର୍ତ୍ତମାନର ଚୁକ୍ତିନାମା ଭାରତୀୟ ଶ୍ରମିକ ପଠାଇବା ଏବଂ ଗ୍ରହଣ କରିବା ଉପରେ ଭାରତ ଏବଂ ପର୍ତ୍ତୁଗାଲ ମଧ୍ୟରେ ସହଭାଗିତା ଏବଂ ସହଯୋଗ ପାଇଁ ଏକ ଅନୁଷ୍ଠାନିକ ପ୍ରଣାଳୀ ସ୍ଥିର କରିବ ।
କାର୍ଯ୍ୟାନ୍ୱୟନ ରଣକୌଶଳ:
ଏହି ଚୁକ୍ତିନାମା ଅନୁଯାୟୀ ଏହାର କାର୍ଯ୍ୟକାରିତାକୁ ଅନୁସରଣ କରିବା ପାଇଁ ଏକ ମିଳିତ କମିଟି ଗଠନ କରାଯିବ ।
ପ୍ରଭାବ:
ପର୍ତ୍ତୁଗାଲ ସହିତ ଏହି ଚୁକ୍ତିନାମା ସ୍ୱାକ୍ଷର କରିବା ଏକ ୟୁରୋପୀ ସଂଘ ସଦସ୍ୟ ରାଷ୍ଟ୍ରରେ ଭାରତୀୟ ପ୍ରବାସୀ ଶ୍ରମିକମାନଙ୍କ ବିଶେଷକରି କୋଭିଡ -୧୯ ମହାମାରୀ ପରେ ଭାରତ ଫେରି ଆସିଥିବା ଅନେକ ଭାରତୀୟ ଶ୍ରମିକଙ୍କ ପାଇଁ ନୂତନ କର୍ମସ୍ଥଳ ସୃଷ୍ଟି କରିବ । କୁଶଳୀ ଭାରତୀୟ ଶ୍ରମିକ ଏବଂ ବୃତ୍ତିଧାରୀମାନଙ୍କ ପାଇଁ ଏହା ନୂତନ ସୁଯୋଗ ପ୍ରଦାନ କରିବ । ଏହି ଚୁକ୍ତିନାମା ଶେଷ ହେବା ପରେ ପର୍ତ୍ତୁଗାଲ ଏବଂ ଭାରତରେ ଭାରତୀୟ ଶ୍ରମିକ ନିଯୁକ୍ତି ପାଇଁ ଏକ ଆନୁଷ୍ଠାନିକ ବ୍ୟବସ୍ଥା ହେବ ।
ଉପକାରିତା:
ଭାରତୀୟ ଶ୍ରମିକମାନେ ପର୍ତ୍ତୁଗାଲରେ କର୍ମ କ୍ଷେତ୍ରରେ ନିଯୁକ୍ତି ସୁଯୋଗ ବୃଦ୍ଧି କରିପାରିବେ । ଚୁକ୍ତିରେ ପ୍ରସ୍ତାବିତ ଉଭୟ ଦେଶର ସରକାରୀ ବ୍ୟବସ୍ଥା ନିଶ୍ଚିତ କରିବ ଯେ ଦୁଇ ପକ୍ଷର ସର୍ବାଧିକ ସମର୍ଥନ ସହିତ ଶ୍ରମିକମାନଙ୍କର ଯାତାୟତ ସୁରୁଖୁରୁରେ ହେବ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କ୍ଷମତାପ୍ରାପ୍ତ ଗୋଷ୍ଠୀଗୁଡ଼ିକ ସହିତ କୋଭିଡ ସଂକ୍ରାନ୍ତ ପରିସ୍ଥିତିର ସମୀକ୍ଷା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଭିଡିଓ କନଫରେନ୍ସିଂ ଜରିଆରେ କୋଭିଡ ସଂକ୍ରାନ୍ତରେ ଗଠିତ ବିଭିନ୍ନ କ୍ଷମତାପ୍ରାପ୍ତ ଗୋଷ୍ଠୀର କାର୍ଯ୍ୟ ପରିଚାଳନା ସମୀକ୍ଷା କରିଛନ୍ତି।
ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନାର ସମ୍ପ୍ରସାରଣ ଭଳି ଯୋଜନା ସଂକ୍ରାନ୍ତରେ ଗ୍ରହଣ କରାଯାଇଥିବା ପଦକ୍ଷେପ ସମ୍ପର୍କରେ ଆର୍ଥିକ ଏବଂ କଲ୍ୟାଣମୂଳକ ପଦକ୍ଷେପ ଉପରେ ଗଠିତ କ୍ଷମତାପ୍ରାପ୍ତ ଗୋଷ୍ଠୀ ପ୍ରଧାନମନ୍ତ୍ରୀଙ୍କୁ ଏକ ଉପସ୍ଥାପନା ମାଧ୍ୟମରେ ତଥ୍ୟ ଦେଇଥିଲେ। ଏକ ରାଷ୍ଟ୍ର ଏକ ରାସନ କାର୍ଡ ଯୋଜନା କାରଣରୁ ରାସନ କାର୍ଡର ପୋର୍ଟେବଲିଟି ସୁନିଶ୍ଚିତ ହୋଇଛି ଯାହାକି ଅଧିକ ସଂଖ୍ୟାରେ ଲୋକମାନଙ୍କୁ ଲାଭ ପହଞ୍ଚାଇଛି ବୋଲି ବୈଠକରେ ଆଲୋଚନା କରାଯାଇଥିଲା। ଅଗ୍ରଣୀ ସ୍ବାସ୍ଥ୍ୟକର୍ମୀଙ୍କ ପାଇଁ ଉଦ୍ଦିଷ୍ଟ ବୀମା ଯୋଜନା ଆହୁରି 6 ମାସ ପାଇଁ ବୃଦ୍ଧି କରାଯାଇଛି। ଗରିବ ଲୋକମାନେ ଯେପରି ଭାବେ କୌଣସି ସମସ୍ୟା ବିନା ସହଜରେ ରାସନ ସାମଗ୍ରୀ ପାଇପାରିବେ ତାହା ରାଜ୍ୟଗୁଡ଼ିକ ସହିତ ସମନ୍ବୟ ସ୍ଥାପନ ଜରିଆରେ କେନ୍ଦ୍ର ସରକାର ସୁନିଶ୍ଚିତ କରିବା ଆବଶ୍ୟକ ବୋଲି ପ୍ରଧାନମନ୍ତ୍ରୀ ନିର୍ଦ୍ଦେଶ ଦେଇଥିଲେ। ପ୍ରଧାନମନ୍ତ୍ରୀ ମଧ୍ୟ କହିଥିଲେ ଯେ ପଡ଼ି ରହିଥିବା ବୀମା ଦାବିଗୁଡ଼ିକର ତୁରନ୍ତ ସମାଧାନ ପାଇଁ ପଦକ୍ଷେପ ନିଆଯିବା ଆବଶ୍ୟକ ଯାହାଫଳରେ ମୃତକଙ୍କ ଆତ୍ମୀୟ ସ୍ବଜନମାନେ ଠିକ୍ ସମୟରେ ସୁବିଧାର ଲାଭ ପାଇପାରିବେ।
ମହାମାରୀକୁ ପ୍ରତିହତ କରିବା ଲାଗି ଗ୍ରହଣ କରାଯାଉଥିବା ପଦକ୍ଷେପ ସଂକ୍ରାନ୍ତ ବିଭିନ୍ନ ମାର୍ଗଦର୍ଶିକାର କାର୍ଯ୍ୟକାରିତା ସଂକ୍ରାନ୍ତରେ ଯୋଗାଣ ଶୃଙ୍ଖଳ ଓ ଲଜିଷ୍ଟିକ୍ସ ମ୍ୟାନେଜମେଣ୍ଟ ଉପରେ ଗଠିତ କ୍ଷମତାପ୍ରାପ୍ତ ଗୋଷ୍ଠୀ ଏକ ଉପସ୍ଥାପନା ମାଧ୍ୟମରେ ତଥ୍ୟ ରଖିଥିଲେ। ବିଭିନ୍ନ ସାମଗ୍ରୀର ବାଧାମୁକ୍ତ ପରିବହନ ସୁନିଶ୍ଚିତ କରିବା ସକାଶେ ସାମଗ୍ରିକ ଭାବେ ଯୋଜନା ପ୍ରସ୍ତୁତ କରିବା ପାଇଁ ପ୍ରଧାନମନ୍ତ୍ରୀ ସମ୍ପୃକ୍ତ ଅଧିକାରୀମାନଙ୍କୁ ନିର୍ଦ୍ଦେଶ ଦେଇଥିଲେ ଯାହାଫଳରେ ଯୋଗାଣ ଶୃଙ୍ଖଳରେ ଦେଖାଦେଉଥିବା ବାଧାକୁ ଦୂର କରାଯାଇପାରିବ।
ଘରୋଇ କ୍ଷେତ୍ର, ଏନଜିଓ ଏବଂ ଅନ୍ତର୍ଜାତୀୟ ସଂଗଠନ ସହ ସମନ୍ବୟ ସ୍ଥାପନ ଲାଗି ଗଠନ କରାଯାଇଥିବା କ୍ଷମତାପ୍ରାପ୍ତ ଗୋଷ୍ଠୀ ପ୍ରଧାନମନ୍ତ୍ରୀଙ୍କୁ ବିସ୍ତୃତ ସୂଚନା ଦେଇ ସରକାର କିଭଳି ଭାବେ ଘରୋଇ କ୍ଷେତ୍ର, ଏନଜିଓ ଓ ଅନ୍ତର୍ଜାତୀୟ ସଂଗଠନଗୁଡ଼ିକ ସହିତ ସକ୍ରିୟ ସହଭାଗିତା ସ୍ଥାପନ କରି କାର୍ଯ୍ୟ କରୁଛନ୍ତି ସେ ସମ୍ପର୍କରେ କହିଥିଲେ। ଅଣ-ବିଶେଷଜ୍ଞ କାର୍ଯ୍ୟ ପ୍ରଦାନ କରିବା ମାଧ୍ୟମରେ ସ୍ବାସ୍ଥ୍ୟସେବା କ୍ଷେତ୍ରରେ ଚାପକୁ ହ୍ରାସ କରିବା ଲାଗି କିଭଳି ଭାବେ ନାଗରିକ ସମାଜର ସ୍ବେଚ୍ଛାସେବୀମାନଙ୍କୁ ନିୟୋଜିତ କରାଯାଇପାରିବ ସେହି ସମ୍ଭାବନା ଉଜାଗର କରିବା ନିମନ୍ତେ ପ୍ରଧାନମନ୍ତ୍ରୀ କ୍ଷମତାପ୍ରାପ୍ତ ଗୋଷ୍ଠୀର ଅଧିକାରୀମାନଙ୍କୁ ନିର୍ଦ୍ଦେଶ ଦେଇଥିଲେ। ରୋଗୀ, ସେମାନଙ୍କ ଆତ୍ମୀୟ ଓ ସ୍ବାସ୍ଥ୍ୟସେବା କର୍ମୀମାନଙ୍କ ମଧ୍ୟରେ ଯୋଗାଯୋଗ ମାର୍ଗ ପ୍ରତିଷ୍ଠା ଓ ବଜାୟ ରଖିବା କ୍ଷେତ୍ରରେ ଏନଜିଓମାନେ କିପରି ଭାବେ ସହାୟତା କରିପାରିବେ ସେ ସମ୍ପର୍କରେ ଆଲୋଚନା କରାଯାଇଥିଲା। ହୋମ କ୍ବାରେଣ୍ଟାଇନରେ ଥିବା ଲୋକମାନଙ୍କ ସହିତ ଯୋଗାଯୋଗ ସ୍ଥାପନ କରିବା ଲାଗି କଲ ସେଣ୍ଟର ପରିଚାଳନା ଦାୟିତ୍ବ ଗ୍ରହଣ କରିବା ନିମନ୍ତେ ପୂର୍ବତନ ସେନା କର୍ମଚାରୀମାନଙ୍କୁ ଉତ୍ସାହିତ କରିବା ସମ୍ପର୍କରେ ଆଲୋଚନା କରାଯାଇଥିଲା।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କୋଭିଡ-୧୯ ଟିକାକରଣ ୬୭.୭୨କୋଟିକୁ ବୃଦ୍ଧି
ଗତ ୨୪ଘଣ୍ଟାରେ ୫୮ଲକ୍ଷରୁ ଅଧିକ ଟିକାକରଣ କରାଯାଇଛି
ଦେଶରେ ଆରୋଗ୍ୟ ହାର ୯୭.୪୫ ପ୍ରତିଶତ
ଗତ ୨୪ଘଣ୍ଟା ମଧ୍ୟରେ ୪୨,୬୧୮ ନୂତନ ସଂକ୍ରମିତ ରୋଗୀ ଚିହ୍ନଟ
ଭାରତରେ ବର୍ତ୍ତମାନ ସକ୍ରିୟ ମାମଲା ୪, ୦୫, ୬୮୧ ରହିଛି,
ସର୍ବମୋଟ ମାମଲାର ୧. ୨୩ ପ୍ରତିଶତ
ସାପ୍ତାହିକ ପଜିଟିଭିଟି ହାର  ଗତ ୭୧ ଦିନରେ ତିନି ପ୍ରତିଶତରୁ କମ୍
ଆଜି ସକାଳ ସାତଟା ପର୍ଯ୍ୟନ୍ତ ମିଳିଥିବା ଅସ୍ଥାୟୀ ରିପୋର୍ଟ ଅନୁସାରେ ଗତ ୨୪ଘଣ୍ଟା ମଧ୍ୟରେ ୫୮, ୮୫, ୬୮୭ ଟିକାକରଣ ସହିତ ଦେଶର ସର୍ବମୋଟ ଟିକାକରଣ ୬୭.୭୨କୋଟିକୁ ଅତିକ୍ରମ କରିଛି । ଟିକାକରଣର ଏହି ଲକ୍ଷ୍ୟ ୭୦, ୮୮,୪୨୪ ଅଧିବେଶନ ମାଧ୍ୟମରେ ହାସଲ କରାଯାଇଛି ।
ଆଜି ସକାଳ ସାତଟା ପର୍ଯ୍ୟନ୍ତ ମିଳିଥିବା ଅସ୍ଥାୟୀ ରିପୋର୍ଟ ଅନୁସାରେ ସର୍ବମୋଟ ଟୀକାକରଣର ବିବରଣୀ ନିମ୍ନରେ ପ୍ରଦତ୍ତ ହୋଇଛି:
|
|
HCWs
|
|
1st Dose
|
|
1,03,60,248
|
|
2nd Dose
|
|
84,49,196
|
|
FLWs
|
|
1st Dose
|
|
1,83,28,477
|
|
2nd Dose
|
|
1,34,55,994
|
|
Age Group 18-44 years
|
|
1st Dose
|
|
26,70,05,166
|
|
2nd Dose
|
|
3,20,99,433
|
|
Age Group 45-59 years
|
|
1st Dose
|
|
13,52,11,337
|
|
2nd Dose
|
|
5,70,43,478
|
|
Over 60 years
|
|
1st Dose
|
|
8,89,60,985
|
|
2nd Dose
|
|
4,62,96,891
|
|
Total
|
|
67,72,11,205
ସମଗ୍ର ଦେଶରେ କୋଭିଡ-୧୯ ଟିକାକରଣକୁ ତ୍ୱରାନ୍ୱିତ କରିବା ପାଇଁ ତଥା ଏହାର ପରିସରକୁ ବୃଦ୍ଧି କରିବା ପାଇଁ କେନ୍ଦ୍ର ସରକାର ପ୍ରତିଶ୍ରୁତିବଦ୍ଧ ।
ଗତ ୨୪ଘଣ୍ଟା ମଧ୍ୟରେ ୩୬, ୩୮୫ କରୋନା ସଂକ୍ରମିତ ରୋଗୀ ଆରୋଗ୍ୟଲାଭ ହେବା ଫଳରେ ଦେଶରେ ସର୍ବମୋଟ ଆରୋଗ୍ୟ ଲାଭ କରିଥିବା ରୋଗୀଙ୍କ ସଂଖ୍ୟା ୩, ୨୧, ୦୦, ୦୦୧କୁ ବୃଦ୍ଧି ପାଇଛି ।

ଆରୋଗ୍ୟ ହାର ୯୭.୪୩ ପ୍ରତିଶତକୁ ବୃଦ୍ଧି ପାଇଛି ।
କେନ୍ଦ୍ର, ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳଗୁଡିକର ନିରନ୍ତର ଏବଂ ସହଯୋଗାତ୍ମକ ପ୍ରଚେଷ୍ଟାର ପରିମାଣ ସ୍ୱରୂପ ଗତ ୬୯ଦିନରେ ଲଗାତାର ଭାବେ ଦୈନିକ ୫୦,୦୦୦ରୁ କମ୍ ନୂତନ ସଂକ୍ରମିତ ଚିହ୍ନଟ ହେଉଛନ୍ତି ।
ଭାରତରେ ଗତ ୨୪ଘଣ୍ଟା ମଧ୍ୟରେ ୪୨, ୬୧୮ ନୂତନ ସଂକ୍ରମିତ ରୋଗୀ ଚିହ୍ନଟ ହୋଇଛନ୍ତି ।
ବର୍ତ୍ତମାନ ସକ୍ରିୟ ରୋଗୀଙ୍କ ସଂଖ୍ୟା ୪, ୦୫, ୬୮୧ ଅଟେ । ବର୍ତ୍ତମାନ ସକ୍ରିୟ ରୋଗୀଙ୍କ ସଂଖ୍ୟା ଦେଶର ସର୍ବମୋଟ ସଂକ୍ରମିତ ବ୍ୟକ୍ତିଙ୍କ ସଂଖ୍ୟାର ୧. ୨୩ ପ୍ରତିଶତ ଅଟେ ।
ସମଗ୍ର ଦେଶରେ କୋଭିଡ ପରୀକ୍ଷଣ କ୍ଷମତାରେ ଉଲ୍ଲେଖନୀୟ ଭାବେ ବୃଦ୍ଧି ଘଟିଛି । ଦେଶରେ ଗତ ୨୪ଘଣ୍ଟା ମଧ୍ୟରେ ୧୭, ୦୪, ୯୭୦ ନମୁନା ପରୀକ୍ଷା କରାଯାଇଛି । ଭାରତରେ ଏପର୍ଯ୍ୟନ୍ତ ସର୍ବମୋଟ ୫୨.୮୨ କୋଟିରୁ ଅଧିକ  ପରୀକ୍ଷଣ କରାଯାଇସାରିଛି ।
ସମଗ୍ର ଦେଶରେ ଏପଟେ କୋଭିଡ ପରୀକ୍ଷଣ କ୍ଷମତାରେ ବୃଦ୍ଧି କରାଯାଇଥିବାବେଳେ, ସେପଟେ ସାପ୍ତାହିକ ପଜିଟିଭିଟି ହାର ବର୍ତ୍ତମାନ ୨.୬୩ ପ୍ରତିଶତ ରହିଛି, ଯାହା ଗତ ୭୧ ଦିନରେ ୩ପ୍ରତିଶତରୁ କମ୍ ଅଟେ । ଦୈନିକ ପଜିଟିଭିଟି ହାର ବର୍ତ୍ତମାନ ୨. ୫୦ ପ୍ରତିଶତ ରହିଛି । ଦୈନିକ ପଜିଟିଭିଟି ହାର ଲଗାତାରା ୮୯ ଦିନରେ ୫ପ୍ରତିଶତରୁ ତଳେ ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତାମିଲନାଡୁର ଚେନ୍ନାଇ ସ୍ଥିତ ଏମଜିଆର ଚେନ୍ନାଇ ସେଣ୍ଟ୍ରାଲ ରେଳ ଷ୍ଟେସନରେ ଚେନ୍ନାଇ-କୋଏମ୍ବାଟୁର ବନ୍ଦେ ଭାରତ ଏକ୍ସପ୍ରେସ ଟ୍ରେନକୁ ପତାକା ଦେଖାଇ ଶୁଭାରମ୍ଭ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ତାମିଲନାଡୁର ଚେନ୍ନାଇ ସ୍ଥିତ ଏମଜିଆର ଚେନ୍ନାଇ ସେଣ୍ଟ୍ରାଲ ରେଳ ଷ୍ଟେସନରେ ଚେନ୍ନାଇ-କୋଏମ୍ବାଟୁର ବନ୍ଦେ ଭାରତ ଏକ୍ସପ୍ରେସ ଟ୍ରେନକୁ ପତାକା ଦେଖାଇ ଶୁଭାରମ୍ଭ କରିଛନ୍ତି । ସେଠାରେ ପହଞ୍ଚିବା ପରେ ପ୍ରଧାନମନ୍ତ୍ରୀ ଚେନ୍ନାଇ-କୋଏମ୍ବାଟୁର ବନ୍ଦେ ଭାରତ ଏକ୍ସପ୍ରେସର ଅନୁଧ୍ୟାନ କରିଥିଲେ ଏବଂ ରେଳ କର୍ମଚାରୀ ଏବଂ ପିଲାମାନଙ୍କ ସହ ମଧ୍ୟ ଆଲୋଚନା କରିଥିଲେ ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଚେନ୍ନାଇ ଏବଂ କୋଏମ୍ବାଟୁରର ଚମତ୍କାର ସହରଗୁଡ଼ିକ ସଂଯୋଗ ପାଇଁ ବନ୍ଦେ ଭାରତ ଏକ୍ସପ୍ରେସକୁ ଧନ୍ୟବାଦ । ଟ୍ରେନକୁ ପତାକା ଦେଖାଇ ଶୁଭାରମ୍ଭ କରିବା ସହ ଏହି ଅବସରରେ ଯୁବ ବନ୍ଧୁମାନଙ୍କୁ ମଧ୍ୟ ଭେଟିଥିଲି ।”
ପ୍ରଧାନମନ୍ତ୍ରୀଙ୍କ ସହିତ ତାମିଲନାଡୁର ରାଜ୍ୟପାଳ ଶ୍ରୀ ଆର ଏନ ରବି, ତାମିଲନାଡୁର ମୁଖ୍ୟମନ୍ତ୍ରୀ ଶ୍ରୀ ଏମ କେ ଷ୍ଟାଲିନ ଏବଂ କେନ୍ଦ୍ର ରେଳ ମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ ଯୋଗ ଦେଇଥିଲେ ।
HS
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଦିଲ୍ଲୀରେ କୋଭିଡ-19 ପରିସ୍ଥିତି ସମ୍ପର୍କରେ ସ୍ଵରାଷ୍ଟ୍ର ମନ୍ତ୍ରୀ ଶ୍ରୀ ଅମିତ ଶାହଙ୍କ ଅଧ୍ୟକ୍ଷତାରେ ସର୍ବଦଳୀୟ ବୈଠକ
• ରାଜନୈତିକ ମତଭେଦରୁ ଊର୍ଦ୍ଧ୍ଵରେ ରହି ଜନ ସ୍ୱାର୍ଥକୁ ପ୍ରାଧାନ୍ୟ ଦେବାକୁ ସମସ୍ତ ଦଳକୁ ନିବେଦନ
• ସମସ୍ତଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵରେ ଏହି ବୈଶ୍ଵିକ ମହାମାରୀ ବିରୁଦ୍ଧରେ ଲଢିବାକୁ ହେବ
• ରାଜନୈତିକ ଏକତା ଜନସାଧାରଣଙ୍କ ଆସ୍ଥା ବଢାଇବା ସହ ରାଜଧାନୀରେ ମହାମାରୀ ପରିସ୍ଥିତିରେ ଆଣିବ ଉନ୍ନତି
• ରାଜଧାନୀର ଜନସାଧାରଣଙ୍କ ସ୍ଵାର୍ଥ ପାଇଁ କେନ୍ଦ୍ର ସରକାର ନେଇଥିବା ନିଷ୍ପତ୍ତି ଯେପରି ତୃଣମୂଳ ସ୍ତରରେ କାର୍ଯ୍ୟକାରୀ ହୁଏ ତାହା ଦେଖିବାକୁ ମୁଁ ସମସ୍ତ କର୍ମୀ ଏବଂ ରାଜନୈତିକ ଦଳଙ୍କୁ ନିବେଦନ କରୁଛି - କେନ୍ଦ୍ର ଗୃହମନ୍ତ୍ରୀ
• ନୂତନ ଜ୍ଞାନ କୌଶଳ ଉପଯୋଗରେ ଆମେ କୋଭିଡ-19 ନମୁନା ପରୀକ୍ଷା ବୃଦ୍ଧି କରିପାରିବା
ଦିଲ୍ଲୀରେ କରୋନା ସଂକ୍ରମଣ ରୋକିବା ପାଇଁ ଭାରତ ସରକାର ସମସ୍ତ ପଦକ୍ଷେପ ନେବେ ବୋଲି କେନ୍ଦ୍ର ସ୍ଵରାଷ୍ଟ୍ର ବ୍ୟାପାର ମନ୍ତ୍ରୀ ଶ୍ରୀ ଅମିତ ଶାହ କରିଛନ୍ତି । କୋଭିଡ-19 ପରିସ୍ଥିତି ସମ୍ପର୍କରେ ଏକ ସର୍ବଦଳୀୟ ବୈଠକରେ ଅଧ୍ୟକ୍ଷତା କରି ଶ୍ରୀ ଶାହ କହିଛନ୍ତି ଯେ, ଏହି ବୈଶ୍ଵିକ ମହାମାରୀ ବିରୁଦ୍ଧରେ ମୁକାବିଲା କରିବା ପାଇଁ ସମସ୍ତଙ୍କୁ ମିଳିତଭାବେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵରେ କାର୍ଯ୍ୟ କରିବାକୁ ହେବ । ଗତକାଲି  ତାଙ୍କ ଅଧ୍ୟକ୍ଷତାରେ ଅନୁଷ୍ଠିତ ବୈଠକରେ ନିଆଯାଇଥିବା ନିଷ୍ପତ୍ତି ସମ୍ପର୍କରେ ସୂଚନା ଦେଇ ଏଗୁଡ଼ିକୁ ତୃଣମୂଳ ସ୍ତରରେ କାର୍ଯ୍ୟକାରୀ କରିବାକୁ ଶ୍ରୀ ଶାହ ସମସ୍ତଙ୍କୁ ନିବେଦନ କରିଛନ୍ତି । ଦିଲ୍ଲୀବାସୀଙ୍କ କଲ୍ୟାଣ ପାଇଁ ସରକାର ନେଇଥିବା ବିଭିନ୍ନ ନିଷ୍ପତ୍ତିଗୁଡିକୁ ତ୍ୱରାନ୍ୱିତ କରିବା ପାଇଁ ସମସ୍ତ ରାଜନୈତିକ ଦଳ ନିଜର କର୍ମୀମାନଙ୍କୁ ନିୟୋଜିତ କରିବାକୁ ଶ୍ରୀ ଶାହ ନିବେଦନ କରିଛନ୍ତି । ସମସ୍ତ ରାଜନୈତିକ ମତଭେଦ ଭୁଲି ସମସ୍ତେ ଜନସ୍ଵାର୍ଥ ଲାଗି କାର୍ଯ୍ୟ କରିବାକୁ ସେ ନିବେଦନ କରିଛନ୍ତି । ରାଜନୈତିକ ଏକତା ଲୋକମାନଙ୍କ ମଧ୍ୟରେ ବିଶ୍ଵାସ ଆଣିବା ସହ ଦିଲ୍ଲୀର ମହାମାରୀ ପରିସ୍ଥିତିରେ ମଧ୍ୟ ଉନ୍ନତି ଆଣିବ ବୋଲି ସେ କହିଛନ୍ତି । ନୂତନ ଜ୍ଞାନକୌଶଳ ବଳରେ ଆମକୁ ନମୁନା ପରିକ୍ଷଣ ସାମର୍ଥ୍ୟ ବୃଦ୍ଧି କରିବାକୁ ପଡିବ । ଏକାଠି ହୋଇ ଲଢିଲେ ଆମେମାନେ ଏହି ମହାମାରୀକୁ ଦୂରେଇଦେବା ବୋଲି ଶ୍ରୀ ଶାହ କରିଛନ୍ତି । ଆମ ଆଦମୀ ପାର୍ଟିର ଶ୍ରୀ ସଞ୍ଜୟ ସିଂ, ଦିଲ୍ଲୀ ରାଜ୍ୟ ବିଜେପି ଅଧ୍ୟକ୍ଷ ଶ୍ରୀ ଆଦେଶ ଗୁପ୍ତା, ରାଜ୍ୟ କଂଗ୍ରେସ ସଭାପତି ଶ୍ରୀ ଅନିଲ ଚୌଧୁରୀ ଏବଂ ବହୁ ଜନ ସମାଜ ପାର୍ଟିର ପ୍ରତିନିଧି ଏଥିରେ ଯୋଗଦେଇଥିଲେ । କୋଭିଡ-19ର ମୁକାବିଲା ଲାଗି ବିଭିନ୍ନ ଦଳୀୟ ନେତାମାନେ ପ୍ରସ୍ତାବ ଦେବା ସହ ଏଦିଗରେ କେନ୍ଦ୍ର, ରାଜ୍ୟ ସରକାର ଓ ଦିଲ୍ଲୀ ମହାନଗର ନିଗମକୁ ସମସ୍ତ ସହାୟତାର ହାତ ବଢାଇବେ ବୋଲି ପ୍ରତିଶ୍ରୁତି ଦେଇଥିଲେ । ଗତକାଲି ଶ୍ରୀ ଅମିତ ଶାହଙ୍କ ଅଧ୍ୟକ୍ଷତାରେ ଦିଲ୍ଲୀ ମୁଖ୍ୟମନ୍ତ୍ରୀ ଓ ଅନ୍ୟାନ୍ୟ ଅଧିକାରୀଙ୍କ ସହ ହୋଇଥିବା ଆଲୋଚନାରେ ଦିଲ୍ଲୀକୁ ସଂକ୍ରମଣ ମୁକ୍ତ ରଖିବା ପାଇଁ କେତେକ ଗୁରୁତ୍ୱପୂର୍ଣ୍ଣ ନିଷ୍ପତ୍ତି ନିଆଯାଇଛି । ଏଥିରେ କରୋନା ରୋଗୀମାନଙ୍କ ପାଇଁ 500 ରେଳ କୋଚ ଦିଲ୍ଲୀ ସରକାରଙ୍କୁ ପ୍ରଦାନ, 8000 ଶଯ୍ୟାର ବ୍ୟବସ୍ଥା, ଘରକୁ ଘର ବୁଲି ସର୍ଭେ କରିବା ସହ ଆବଧାଞ୍ଚଳରେ ସଂସ୍ପର୍ଶରେ ଆସିଥିବା ବ୍ୟକ୍ତିଙ୍କୁ ଚିହ୍ନଟ, ଦୁଇ ଦିନ ମଧ୍ୟରେ ନମୁନା ପରିକ୍ଷଣକୁ ଦୁଇଗୁଣ ଓ ଛଅ ଦିନ ମଧ୍ୟରେ ତିନିଗୁଣ କରିବା ଅନ୍ତର୍ଭୁକ୍ତ । ଏହାଛଡା ଘରୋଇ ହସ୍ପିଟାଲର ଶତକଡା 60 ଭାଗ ଶଯ୍ୟା କମ ଦରରେ କରୋନା ରୋଗୀଙ୍କ ଚିକିତ୍ସା ପାଇଁ ଉପଲବ୍ଧ କରାଇବା, ନମୁନା ପରୀକ୍ଷା ଓ ଚିକିତ୍ସାର ଦେୟ ନିର୍ଦ୍ଧାରଣ କରିବା, ନୀତି ଆୟୋଗର ସଦସ୍ୟ ଡଃ ଭି. କେ. ପଲଙ୍କ ଅଧ୍ୟକ୍ଷତାରେ ଏକ କମିଟି ଗଠନ କରାଯାଇ ଘରୋଇ ହସ୍ପିଟାଲଗୁଡିକ ପାଇଁ ପ୍ରସ୍ତୁତ ନିୟମାବଳୀର ପରୀକ୍ଷା ନିରୀକ୍ଷା କରିବା ଓ ଏମ୍ସ ଦିଲ୍ଲୀ ଅଧୀନରେ ଦୁରାଭାଷ ଦ୍ଵାରା ପରାମର୍ଶ ଦେବା ପାଇଁ ହେଲ୍ପଲାଇନ ପ୍ରତିଷ୍ଠା ଇତ୍ୟାଦି ନିଷ୍ପତ୍ତି ମଧ୍ୟ ନିଆଯାଇଛି ।